CELEX: 32010R0243
Language: et
Date: 2010-03-23 00:00:00
Title: Komisjoni määrus (EL) nr 243/2010, 23. märts 2010 , millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvaheliste finantsaruandlusstandardite (IFRS) edasiarendustega (EMPs kohaldatav tekst)

24.3.2010   
            
            
               ET
            
            
               Euroopa Liidu Teataja
            
            
               L 77/33
            
         KOMISJONI MÄÄRUS (EL) nr 243/2010,
   23. märts 2010,
   millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvaheliste finantsaruandlusstandardite (IFRS) edasiarendustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eelkõige selle artikli 3 lõiget 1,
   ning arvestades järgmist:
   
               (1)
            
            
               Komisjoni määrusega (EÜ) nr 1126/2008 (2) on vastu võetud teatavad 15. oktoobri 2008. aasta seisuga kehtinud rahvusvahelised standardid ja tõlgendused.
            
         
               (2)
            
            
               Oma iga-aastase edasiarendustöö käigus, mille eesmärk on rahvusvaheliste raamatupidamisstandardite lihtsustamine ja selgitamine, avaldas Rahvusvaheliste Raamatupidamisstandardite Nõukogu (IASB) 2009. aasta aprillis rahvusvaheliste finantsaruandlusstandardite edasiarendused (edaspidi „IFRSide edasiarendused”). Enamik nendest muudatustest on kehtivate IFRSide täpsustused või parandused või varem IFRSi tehtud muudatustest tulenevad muudatused. IFRS 8, IAS 17, IAS 36, IAS 39 muudatused hõlmavad kehtivate nõuete muudatusi või täiendavaid suuniseid nende nõuete rakendamise kohta.
            
         
               (3)
            
            
               Konsulteerimisel Euroopa finantsaruandluse nõuanderühma (EFRAG) tehniliste ekspertide rühmaga (TEG) on leitud, et IFRSide edasiarendused vastavad määruse (EÜ) nr 1606/2002 artikli 3 lõikes 2 esitatud tehnilistele kriteeriumidele, mis peavad olema standardi vastuvõtmiseks täidetud. Kooskõlas komisjoni 14. juuli 2006. aasta otsusega 2006/505/EÜ, millega luuakse standardialaste nõuannete järelevalverühm, kes nõustab komisjoni Euroopa finantsaruandluse nõuanderühma (EFRAG) arvamuste objektiivsuse ja erapooletuse hindamisel, (3) kaalus standardialaste nõuannete järelevalverühm EFRAGi arvamust kinnitamise kohta ja teavitas komisjoni, et arvamus on tasakaalustatud ja objektiivne.
            
         
               (4)
            
            
               Seepärast tuleks määrust (EÜ) nr 1126/2008 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas raamatupidamise regulatiivkomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1126/2008 lisa muudetakse järgmiselt.
   
               1.
            
            
               Rahvusvahelist finantsaruandlusstandardit (IFRS) 2, IFRS 5, IFRS 8 muudetakse vastavalt käesoleva määruse lisale.
            
         
               2.
            
            
               Rahvusvahelist raamatupidamisstandardit (IAS) 1, IAS 7, IAS 17, IAS 36, IAS 38, IAS 39 muudetakse vastavalt käesoleva määruse lisale.
            
         
               3.
            
            
               Rahvusvaheliste finantsaruandlusstandardite tõlgendamise komitee (IFRIC) tõlgendust 9 ja IFRIC tõlgendust 16 muudetakse vastavalt käesoleva määruse lisale.
            
         Artikkel 2
   Kõik ettevõtted peavad kohaldama artiklis 1 osutatud muudatusi finantsaruannete suhtes, mis hõlmavad pärast 31. detsembrit 2009 algavaid majandusaastaid.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. märts 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 243, 11.9.2002, lk 1.
   
      (2)  ELT L 320, 29.11.2008, lk 1.
   
      (3)  ELT L 199, 21.7.2006, lk 33.
   
      LISA
      
         RAHVUSVAHELISED RAAMATUPIDAMISSTANDARDID
      
      
         Rahvusvaheliste finantsaruandlusstandardite edasiarendused
      
      
         „Paljundamine on lubatud Euroopa Majanduspiirkonnas. Väljaspool EMPd on kõik olemasolevad õigused kaitstud, v.a õigus paljundada isiklikuks kasutamiseks või muul õiguspärasel otstarbel. Lisateavet on võimalik saada IASB veebilehelt www.iasb.org”
      
      
         IFRS 2 Aktsiapõhine makse muudatus
      
      Paragrahvid 5 ja 61 muudetakse.
      RAKENDUSALA
      
                  5
               
               
                  Nagu märgitud paragrahvis 2, rakendub käesolev IFRS … Kuid (majandus)-üksus ei rakenda käesolevat IFRSi tehingute puhul, millega (majandus)-üksus omandab kaupu osana netovarast, mis on omandatud äriühenduses, nagu on määratletud IFRS 3-s Äriühendused (parandatud 2008), IFRS 3 paragrahvides B1-B4 kirjeldatud ühise kontrolli all olevate (majandus)-üksuste või äride ühenduses ega sissemakse puhul IAS 31-s Osalemised ühisettevõtmistes määratletud ühisettevõtmise asutamisel. Seega, äriühenduse käigus … (ja seetõttu kuulub käesoleva IFRSi rakendusalasse).
               
            JÕUSTUMISKUUPÄEV
      
                  61
               
               
                  IFRS 3 (parandatud 2008) ja 2009. aasta aprillis väljaantud IFRSide edasiarendused muutsid paragrahvi 5. (Majandus)-üksus rakendab neid muudatusi 1. juulil 2009 või hiljem algavate aruandeaastate suhtes. Varasem rakendamine on lubatud. Kui (majandus)-üksus rakendab IFRS 3 (parandatud 2008) varasema perioodi suhtes, rakendatakse neid muudatusi ka selle varasema perioodi suhtes.
               
            
         IFRS 5 Müügiks hoitavad põhivarad ja lõpetatud tegevusvaldkonnad muudatus
      
      Paragrahvid 5B ja 44E lisatakse.
      RAKENDUSALA
      
                  5B
               
               
                  Käesolevas IFRSis sätestatakse avalikustatav teave, mis on nõutav müügiks hoitavateks või lõpetatud tegevusvaldkondadeks liigitatud põhivarade (või müügigruppide) suhtes. Muude IFRSide avalikustatava teabe nõue ei rakendu selliste varade (või müügigruppide) puhul, välja arvatud, kui nendes IFRSides nõutakse:
                  
                              a)
                           
                           
                              spetsiifilist avalikustatavat teavet müügiks hoitavateks või lõpetatud tegevusvaldkondadeks liigitatud põhivarade (või müügigruppide) suhtes;
                           
                        
                              b)
                           
                           
                              avalikustatavat teavet müügigruppi kuuluvate varade ja kohustiste, mille mõõtmise nõuded ei ole IFRS 5 rakendusalas, mõõtmise kohta ja selline avalikustatav teave ei ole juba toodud finantsaruannete muudes lisades.
                           
                        Täiendav avalikustatav teave müügiks hoitavateks või lõpetatud tegevusvaldkondadeks liigitatud põhivarade (või müügigruppide) kohta võib osutuda vajalikuks vastamaks IAS 1, eriti selle standardi paragrahvide 15 ja 125 üldistele nõuetele.
               
            JÕUSTUMISKUUPÄEV
      
                  44E
               
               
                  Paragrahv 5B lisati 2009. aasta aprillis väljaantud IFRSide edasiarendustega. (Majandus)-üksus rakendab seda muudatust edasiulatuvalt 1. jaanuaril 2010 või hiljem algavate aruandeaastate suhtes. Varasem rakendamine on lubatud. Kui (majandus)-üksus rakendab muudatust varasema perioodi suhtes, avalikustab ta selle asjaolu.
               
            
         IFRS 8 Tegevussegmendid muudatus
      
      Paragrahvid 23 ja 36 muudetakse. Paragrahv 35A lisatakse.
      AVALIKUSTAMINE
      
         Teave kasumi või kahjumi, varade ja kohustiste kohta
      
      
                  23
               
               
                  (Majandus)-üksus esitab iga avalikustatava segmendi kohta kasumi või kahjumi näitajad. (Majandus)-üksus esitab iga avalikustatava segmendi varade ja kohustiste kogusumma, kui seda esitatakse regulaarselt kõrgeimale (äri)tegevust puudutavate otsuste langetajale. (Majandus)-üksus esitab iga avalikustatava segmendi kohta ka järgmise teabe, kui määratletud summad sisalduvad kõrgeima (äri)tegevust puudutavate otsuste langetaja poolt läbivaadatavas segmendi kasumiaruandes või kui need esitatakse kõrgeimale (äri)tegevust puudutavate otsuste langetajale regulaarselt muul viisil, isegi kui neid ei kajastata segmendi kasumiaruandes:
                  
                              a)
                           
                           
                              ettevõttevälistelt klientidelt teenitud tulu;
                           
                        
                              b)
                           
                           
                              …
                           
                        
            ÜLEMINEKUSÄTTED JA JÕUSTUMISKUUPÄEV
      
                  35A
               
               
                  Paragrahv 23 muudeti 2009. aasta aprillis väljaantud IFRSide edasiarendustega. (Majandus)-üksus rakendab seda muudatust 1. jaanuaril 2010 või hiljem algavate aruandeaastate suhtes. Varasem rakendamine on lubatud. Kui (majandus)üksus rakendab muudatust varasema perioodi suhtes, avalikustab ta selle asjaolu.
               
            
                  36
               
               
                  Segmendiaruandlus eelmiste aastate kohta, mis esitatakse võrdlevalt esimese rakendamisaasta suhtes (sealhulgas 2009. aasta aprillis tehtud paragrahvi 23 muudatuse rakendamine), esitatakse korrigeerituna käesoleva IFRSi nõuete kohaselt, välja arvatud juhul, kui vajalik teave ei ole kättesaadav ja kui seda oleks liiga kulukas välja arvestada.
               
            
         IAS 1 Finantsaruannete esitamine muudatus
      
      Paragrahv 69 muudetakse. Paragrahv 139D lisatakse.
      STRUKTUUR JA SISU
      
         Finantsseisundi aruanne
      
      
         Lühiajalised kohustised
      
      
                  
                     69
                  
               
               
                  (Majandus)-üksus liigitab kohustise lühiajaliseks siis, kui:
                  
                              
                                 a)
                              
                           
                           
                              
                                 ta eeldatavasti arveldab kohustise oma tavapärase äritsükli jooksul;
                              
                           
                        
                              
                                 b)
                              
                           
                           
                              
                                 ta hoiab seda peamiselt kauplemise eesmärgil;
                              
                           
                        
                              
                                 c)
                              
                           
                           
                              
                                 kohustis kuulub arveldamisele kaheteist kuu jooksul pärast aruandeperioodi; või
                              
                           
                        
                              
                                 d)
                              
                           
                           
                              
                                 tal ei ole tingimusteta õigust kohustise arveldamist edasi lükata rohkem kui vähemalt kaksteist kuud pärast aruandeperioodi (vt paragrahv 73). Kohustise tingimused, mis võiksid vastaspoole otsusel realiseeruda selle arveldamisena omakapitaliinstrumentide emiteerimise teel, ei mõjuta selle liigitamist.
                              
                           
                        
                     (Majandus)-üksus liigitab kõik muud kohustised pikaajalisteks.
                  
               
            ÜLEMINEKUSÄTTED JA JÕUSTUMISKUUPÄEV
      
                  139D
               
               
                  Paragrahv 69 muudeti 2009. aasta aprillis väljaantud IFRSide edasiarendustega. (Majandus)-üksus rakendab seda muudatust 1. jaanuaril 2010 või hiljem algavate aruandeaastate suhtes. Varasem rakendamine on lubatud. Kui (majandus)-üksus rakendab muudatust varasema perioodi suhtes, avalikustab ta selle asjaolu.
               
            
         IAS 7 Rahavoogude aruanne muudatus
      
      Paragrahv 16 muudetakse ja paragrahv 56 lisatakse.
      RAHAVOOGUDE ARUANDE ESITAMINE
      
         Investeerimistegevus
      
      
                  16
               
               
                  Investeerimistegevuse rahavoogude eraldi avalikustamine on oluline, kuna need rahavood näitavad, kui suuri kulutusi on tehtud tulevaste tulude teenimiseks ja rahavoogude tekitamiseks kavandatud ressurssidele. Ainult sellised kulutused, mis kajastatakse varana finantsseisundi aruandes, vastavad investeerimistegevuseks liigitamise tingimustele. Investeerimistegevuse rahavood on näiteks:
                  
                              a)
                           
                           
                              …
                           
                        
            JÕUSTUMISKUUPÄEV
      
                  56
               
               
                  Paragrahv 16 muudeti 2009. aasta aprillis väljaantud IFRSide edasiarendustega. (Majandus)-üksus rakendab seda muudatust 1. jaanuaril 2010 või hiljem algavate aruandeaastate suhtes. Varasem rakendamine on lubatud. Kui (majandus)-üksus rakendab muudatust varasema perioodi suhtes, avalikustab ta selle asjaolu.
               
            
         IAS 17 Rendid muudatus
      
      Paragrahvid 14 ja 15 muudetakse kehtetuks. Paragrahvid 15A, 68A ja 69A lisatakse.
      RENTIDE LIIGITAMINE
      
                  14
               
               
                  [kehtetu]
               
            
                  15
               
               
                  [kehtetu]
               
            
                  15A
               
               
                  Kui rent hõlmab nii maa kui ka hoonete komponente, hindab (majandus)-üksus eraldi iga komponendi liigitamist kapitali- või kasutusrendiks kooskõlas paragrahvidega 7–13. Selle kindlaksmääramisel, kas maakomponent on kasutus- või kapitalirent, on oluline kaalutlus see, et maal on tavaliselt piiramatu majanduslik eluiga.
               
            ÜLEMINEKUSÄTTED
      
                  
                     68A
                  
               
               
                  (Majandus)-üksus hindab lõppemata rentide maakomponentide liigitamise ümber paragrahvis 69. aasta viidatud muudatuste kasutuselevõtmise kuupäeval teabe alusel, mis oli olemas nimetatud rentide jõustumise kuupäeval. Ta kajastab kapitalirendiks ümber liigitatud rendi tagasiulatuvalt kooskõlas IAS 8-ga Arvestusmeetodid, arvestushinnangute muutused ja vead. Kui aga (majandus)-üksusel ei ole teavet, mis on vajalik muudatuste rakendamiseks tagasiulatuvalt, siis ta:
                  
                              
                                 a)
                              
                           
                           
                              
                                 rakendab kõnealuste rentide suhtes muudatusi faktide ja asjaolude alusel, mis eksisteerisid tema poolt muudatuste vastuvõtmise kuupäeval; ja
                              
                           
                        
                              
                                 b)
                              
                           
                           
                              
                                 kajastab kapitalirendiks ümber liigitatud maa rendiga seotud vara ja kohustist nende õiglases väärtuses ümberliigitamise kuupäeva seisuga; nende õiglaste väärtuste vaheline erinevus kajastatakse jaotamata kasumis.
                              
                           
                        
            JÕUSTUMISKUUPÄEV
      
                  69A
               
               
                  Paragrahv 14 ja 15 muudeti kehtetuks ning paragrahvid 15A ja 68A lisati 2009. aasta aprillis väljaantud IFRSide edasiarenduste osana. (Majandus)-üksus rakendab neid muudatusi 1. jaanuaril 2010 või hiljem algavate aruandeaastate suhtes. Varasem rakendamine on lubatud. Kui (majandus)-üksus rakendab muudatusi varasema perioodi suhtes, avalikustab ta selle asjaolu.
               
            
         IAS 36 Varade väärtuse langus muudatus
      
      Paragrahv 80 muudetakse ja paragrahv 140E lisatakse.
      RAHA TEENIVAD ÜKSUSED JA FIRMAVÄÄRTUS
      
         Raha teeniva üksuse kaetav väärtus ja bilansiline (jääk)maksumus
      
      
         Firmaväärtus
      
      
         Firmaväärtuse jaotamine raha teenivatele üksustele
      
      
                  
                     80
                  
               
               
                  Vara väärtuse languse kontrollimise eesmärgil jaotatakse äriühenduses omandatud firmaväärtus alates omandamise kuupäevast omandaja kõikidele raha teenivatele üksustele või raha teenivate üksuste rühmadele, mis eeldatavasti saavad ühenduse sünergiast kasu, olenemata sellest, kas omandatu muud varad või kohustised on üle antud nendele üksustele või üksuste rühmadele. Üksus või üksuste rühm, millele firmaväärtus jaotatakse:
                  
                              
                                 a)
                              
                           
                           
                              
                                 esindab (majandus)-üksuses juhtimise eesmärgil teostatava firmaväärtuse kontrollimise madalaimat taset; ja
                              
                           
                        
                              
                                 b)
                              
                           
                           
                              
                                 ei ole enne agregeerimist suurem tegevussegmendist, mis on määratud kindlaks kooskõlas IFRS 8 Tegevussegmendid paragrahviga 5.
                              
                           
                        
            ÜLEMINEKUSÄTTED JA JÕUSTUMISKUUPÄEV
      
                  140E
               
               
                  2009. aasta aprillis väljaantud IFRSide edasiarendustega muudeti paragrahvi 80 punkti b. (Majandus)-üksus rakendab seda muudatust edasiulatuvalt 1. jaanuaril 2010 või hiljem algavate aruandeaastate suhtes. Varasem rakendamine on lubatud. Kui (majandus)-üksus rakendab muudatust varasema perioodi suhtes, avalikustab ta selle asjaolu.
               
            
         IAS 38 Immateriaalsed varad muudatus
      
      Paragrahvid 36, 37, 40, 41 ja 130C muudetakse ning paragrahv 130E lisatakse.
      KAJASTAMINE JA MÕÕTMINE
      
         Omandamine äriühenduse raames
      
      
         Äriühenduses omandatud immateriaalse vara õiglase väärtuse mõõtmine
      
      
                  36
               
               
                  Äriühenduses omandatud immateriaalne vara võib olla eristatav, kuid ainult koos sellega seotud lepingu, eristatava vara või kohustisega. Sellistel juhtudel kajastab omandaja immateriaalse vara eraldi firmaväärtusest, kuid koos seotud objektiga.
               
            
                  37
               
               
                  Omandaja võib kajastada täiendavate immateriaalsete varade rühma üheainsa varana juhul, kui rühma kuuluvate eraldiseisvate varade kasulik eluiga on sarnane. Näiteks kasutatakse termineid „kaubamärk” ja „marginimi” tihtipeale sünonüümidena kauba- ja teiste märkide puhul. Need on siiski üldised turundusterminid, mida kasutatakse tavaliselt täiendavate varade rühma tähistamiseks, nagu kaubamärk (või teenindusmärk) ja sellega seotud kaubanimed, valemid, retseptid ja tehnoloogiline kompetents.
               
            
                  40
               
               
                  Kui immateriaalsel varal ei ole aktiivset turgu, on selle õiglaseks väärtuseks summa, mida (majandus)-üksus oleks omandamise kuupäeval teadlike, huvitatud ja sõltumatute osapoolte vahelises tehingus vara eest maksnud ning mis tehakse kindlaks parimate olemasolevate andmete põhjal. Selle summa kindlaksmääramisel võtab (majandus)-üksus arvesse samalaadsete varadega teostatud hiljutiste tehingute tulemusi. Näiteks võib (majandus)-üksus rakendada hetke turutehinguid peegeldavaid kordajaid tegurite suhtes, mis mõjutavad vara tasuvust (nt tulu, ärikasum enne intresse, maksu, kulumit ja amortisatsiooni).
               
            
                  41
               
               
                  (Majandus)-üksused, mis tegelevad immateriaalsete varade ostmise ja müümisega, võivad välja töötada meetodid nende varade õiglase väärtuse kaudseks hindamiseks. Neid meetodeid võib kasutada äriühenduses omandatud immateriaalse vara esmaseks mõõtmiseks, kui nende eesmärk on hinnata õiglast väärtust ja kui need peegeldavad vastava tööstusharu tehinguid ja tavasid. Need meetodid on näiteks:
                  
                              a)
                           
                           
                              varast hinnanguliselt saadavate tulevaste netorahavoogude diskonteerimine; või
                           
                        
                              b)
                           
                           
                              nende kulutuste hindamine, mida (majandus)-üksus väldib omades immateriaalset vara ja mitte vajades:
                              
                                          i)
                                       
                                       
                                          selle litsentseerimist teiselt osapoolelt teadlike, huvitatud ja sõltumatute osapoolte vahelises tehingus (nagu „litsentsitasust vabastuse” meetodi puhul, kasutades diskonteeritud netorahavoogusid); või
                                       
                                    
                                          ii)
                                       
                                       
                                          selle uuesti loomist või asendamist (nagu soetusmaksumuse meetodi puhul).
                                       
                                    
                        
            ÜLEMINEKUSÄTTED JA JÕUSTUMISKUUPÄEV
      
                  130C
               
               
                  IFRS 3-ga (parandatud 2008) muudeti paragrahve 12, 33–35, 68, 69, 94 ja 130, muudeti kehtetuks paragrahvid 38 ja 129 ning lisati paragrahv 115A. 2009. aasta aprillis väljaantud IFRSide edasiarendustega muudeti paragrahve 36 ja 37. (Majandus)-üksus rakendab neid muudatusi edasiulatuvalt 1. juulil 2009 või hiljem algavate aruandeaastate suhtes. Seetõttu ei korrigeerita summasid, mis on kajastatud immateriaalsete varade ja firmaväärtuse suhtes eelnevates äriühendustes. Kui (majandus)-üksus rakendab IFRS 3 (parandatud 2008) varasema perioodi suhtes, rakendab ta neid muudatusi ka selle varasema perioodi suhtes ja avalikustab selle asjaolu.
               
            
                  130E
               
               
                  2009. aasta aprillis väljaantud IFRSide edasiarendustega muudeti paragrahve 40 ja 41. (Majandus)-üksus rakendab neid muudatusi edasiulatuvalt 1. juulil 2009 või hiljem algavate aruandeaastate suhtes. Varasem rakendamine on lubatud. Kui (majandus)-üksus rakendab neid muudatusi varasema perioodi suhtes, avalikustab ta selle asjaolu.
               
            
         IAS 39 Finantsinstrumendid: kajastamine ja mõõtmine muudatus
      
      Paragrahvid 2 (g), 80, 97, 100 ja 108C muudetakse ja paragrahv 103K lisatakse.
      RAKENDUSALA
      
                  
                     2
                  
               
               
                  Käesolevat standardit rakendavad kõik (majandus)-üksused kõikide finantsinstrumentide liikide suhtes, välja arvatud:
                  
                              
                                 a)
                              
                           
                           
                              
                                 …
                              
                           
                        
                              
                                 g)
                              
                           
                           
                              
                                 omandaja ja müüva aktsionäri vaheline forvardleping omandatava ostmiseks või müümiseks, mille tulemuseks on äriühendus tulevasel omandamise kuupäeval. Forvardlepingu tähtaeg ei tohi ületada mõistlikku perioodi, mis on tavaliselt vajalik nõutavate kooskõlastuste saamiseks ja tehingu lõpule viimiseks;
                              
                           
                        
                              
                                 h)
                              
                           
                           
                              
                                 …
                              
                           
                        
            RISKIMAANDAMINE
      
         Maandatavad alusinstrumendid või -tehingud
      
      
         Kriteeriumitele vastavad alusinstrumendid või -tehingud
      
      
                  80
               
               
                  Riskimaandamise arvestuse eesmärgil saab ainult neid varasid, kohustisi, siduvaid tulevikukohustusi või kõrge tõenäosusega prognoositavaid tehinguid, mille puhul on kaasatud (majandus)-üksuse väline osapool, määratleda maandatavate alusinstrumentide või -tehingutena. Järelikult saab riskimaandamise arvestust rakendada samasse kontserni kuuluvate (majandus)-üksuste vaheliste tehingute suhtes ainult nende (majandus)-üksuste eraldiseisvates finantsaruannetes ja mitte kontserni konsolideeritud finantsaruannetes. Erandina …
               
            
         Riskimaandamisinstrumentide arvestus
      
      
         Rahavoo riskimaandamisinstrumendid
      
      
                  
                     97
                  
               
               
                  Kui prognoositava tehingu riskimaandamine tingib edaspidi finantsvara või -kohustise kajastamise, siis sellest tulenevad kasumid ja kahjumid, mida kajastati muus koondkasumis kooskõlas paragrahviga 95, liigitatakse omakapitalist ümber kasumiaruandesse ümberliigitamiskandena (vt IAS 1 (parandatud 2007)) samal perioodil või perioodidel, mille jooksul maandatavad prognoositavad rahavood mõjutavad kasumit või kahjumit (nagu näiteks perioodid, mil kajastatakse intressitulusid või -kulusid). Siiski, kui (majandus)-üksus eeldab, et kas kõik või osa muus koondkasumis kajastatud kahjumist ei ole kaetav ühes või mitmes perioodis tulevikus, liigitab ta ümberliigitamiskandega kasumiaruandesse ümber selle summa, mis ei ole eeldatavasti kaetav.
               
            
                  
                     100
                  
               
               
                  Nende rahavoogude riskimaandamisinstrumentide puhul, mida ei käsitleta paragrahvides 97 ja 98, liigitakse muus koondkasumis kajastatud summad omakapitalist ümber kasumiaruandesse ümberliigitamiskandena (vt IAS 1 (parandatud 2007)) samal perioodil või perioodidel, mil maandatavad prognoositavad rahavood mõjutavad kasumit või kahjumit (näiteks, kui toimub prognoositav müük).
               
            JÕUSTUMISKUUPÄEV JA ÜLEMINEKUSÄTTED
      
                  103K
               
               
                  2009. aasta aprillis väljaantud IFRSide edasiarendustega muudeti paragrahve 2(g), 97, 100 ja AG30(g). (Majandus)-üksus rakendab paragrahvide 2(g), 97 ja 100 muudatusi edasiulatuvalt kõikide lõppemata lepingute puhul 1. jaanuaril 2010 või hiljem algavate aruandeaastate suhtes. (Majandus)-üksus rakendab paragrahvi AG30(g) muudatust 1. jaanuaril 2010 või hiljem algavate aruandeaastate suhtes. Varasem rakendamine on lubatud. Kui (majandus)-üksus rakendab muudatust varasema perioodi suhtes, avalikustab ta selle asjaolu.
               
            
                  108C
               
               
                  2008. aasta mais väljaantud IFRSide edasiarendustega muudeti paragrahv 9, 73 ja AG8 ning lisati paragrahv 50A. Paragrahv 80 muudeti 2009. aasta aprillis väljaantud IFRSide edasiarendustega. Majandus)üksus rakendab neid muudatusi 1. jaanuaril 2009.või hiljem algavate aruandeaastate suhtes. (Majandus)-üksus rakendab paragrahvides 9 ja 50A toodud muudatusi alates kuupäevast ja viisil, mil ta rakendas paragrahvis 105A kirjeldatud 2005. aasta muudatusi. Kõikide muudatuste varasem rakendamine on lubatud. Kui (majandus)-üksus rakendab muudatusi varasema perioodi suhtes, avalikustab ta selle asjaolu.
               
            
         IAS 39 Finantsinstrumendid: kajastamine ja mõõtmine rakendusjuhise muudatus
      
      Paragrahv AG30(g) muudetakse.
      VARJATUD TULETISINSTRUMENDID (PARAGRAHVID 10–13)
      
                  AG30
               
               
                  Varjatud tuletisinstrumendi majanduslikud tunnused ja riskid ei ole tihedalt seotud põhilepinguga (paragrahvi 11 punkt a) järgmistes näidetes. Nendes näidetes, eeldades, et paragrahvi 11 punktides b ja c esitatud tingimused on täidetud, arvestab (majandus)-üksus varjatud tuletisinstrumenti põhilepingust eraldi.
                  …
                  
                              g)
                           
                           
                              Ostu-, müügi- või ettemaksega optsioon, mis on varjatud põhivõlalepingus või põhikindlustuslepingus, ei ole tihedalt seotud põhilepinguga, välja arvatud juhul, kui:
                              
                                          i)
                                       
                                       
                                          optsiooni täitmishind on igal täitmistähtajal ligikaudselt võrdne põhivõlainstrumendi amortiseeritud soetusmaksumusega või põhikindlustuslepingu bilansilise (jääk)maksumusega; või
                                       
                                    
                                          ii)
                                       
                                       
                                          ettemakse optsiooni täitmishind hüvitab laenuandjale kaotatud intressi ligikaudse nüüdisväärtuse summa ulatuses põhilepingu järelejäänud tähtaja osas. Kaotatud intress on ettemakstud põhisumma ja intressimäära erinevuse korrutis. Intressimäära erinevus on vahe, mille võrra põhilepingu sisemine intressimäär ületab sisemist intressimäära, mida (majandus)-üksus saaks ettemakse kuupäeval, kui ta reinvesteeriks sarnase lepingu puhul ettemakstud põhisumma põhilepingu järelejäänud perioodiks.
                                       
                                    Selle hindamine, kas ostu- või müügioptsioon on tihedalt seotud põhivõlalepinguga, tehakse enne vahetatava võlainstrumendi omakapitali komponendi eraldamist kooskõlas IAS 32-ga.
                           
                        
                              h)
                           
                           
                              …
                           
                        
            
         IFRIC 9 Varjatud tuletisinstrumentide ümberhindamine muudatus
      
      Paragrahv 5 muudetakse ja paragrahv 11 lisatakse.
      RAKENDUSALA
      
                  5
               
               
                  Käesolev tõlgendus ei kehti varjatud tuletisinstrumentide suhtes lepingute puhul, mis on omandatud:
                  
                              a)
                           
                           
                              äriühenduses (määratletud IFRS 3-s Äriühendused, mida on parandatud 2008);
                           
                        
                              b)
                           
                           
                              ühise kontrolli all olevate (majandus)-üksuste või äride vahelises ühenduses, mis on kirjeldatud IFRS 3 (parandatud 2008) paragrahvides B1–B4; või
                           
                        
                              c)
                           
                           
                              IAS 31-s Osalemised ühisettevõtmistes määratletud ühisettevõtmise moodustamisel.
                           
                        või nende võimalikul ümberhindamisel omandamise kuupäeval (1).
               
            JÕUSTUMISKUUPÄEV JA ÜLEMINEKUSÄTTED
      
                  11
               
               
                  Paragrahv 5 muudeti 2009. aasta aprillis väljaantud IFRSide edasiarendustega. (Majandus)-üksus rakendab seda muudatust edasiulatuvalt 1. juulil 2009 või hiljem algavate aruandeaastate suhtes. Kui (majandus)-üksus rakendab IFRS 3 (parandatud 2008) varasema perioodi suhtes, rakendab ta kõnealust muudatust selle varasema perioodi suhtes ja avalikustab selle asjaolu.
               
            
         Tõlgenduse IFRIC 16 Netoinvesteeringu riskimaandamine välismaises äriüksuses muudatus
      
      Paragrahvid 14 ja 18 muudetakse.
      KONSENSUS
      
         Kus võib hoida riskimaandamisinstrumente
      
      
                  14
               
               
                  Tuletis- või mittetuletisinstrumenti (või tuletisinstrumentide ja mittetuletisinstrumentide kombinatsiooni) võib määratleda riskimaandamisinstrumendina välismaisesse äriüksusesse tehtud netoinvesteeringu riskimaandamisel. Riskimaandamisinstrumente võivad omada kontserni kuuluv või kuuluvad (majandus)-üksus või (majandus)-üksused seni, kuni on täidetud IAS 39 lõikes 88 toodud määratlemise, dokumenteerimise ja efektiisuse nõuded, mis on seotud netoinvesteeringu riskimaandamisega. Eraldi peab olema selgelt dokumenteeritud kontserni riskimaandamisstrateegia seoses erinevate võimalusega instrumentide hoidmiseks kontserni erinevatel tasemetel.
               
            JÕUSTUMISKUUPÄEV
      
                  18
               
               
                  (Majandus)-üksus rakendab käesolevat tõlgendust 1. oktoobril 2008 või hiljem algavate aruandeaastate suhtes. (Majandus)-üksus rakendab 2009. aasta aprillis väljaantud IFRSide edasiarendustega tehtud paragrahvi 14 muudatust 1. juulil 2009 või hiljem algavate aruandeaastate suhtes. Mõlema varasem rakendamine on lubatud. Kui (majandus)-üksus rakendab käesolevat tõlgendust enne 1. oktoobrit 2008 algava perioodi suhtes või paragrahvi 14 muudatust enne 1. juulit 2009, avalikustab ta selle asjaolu.
               
            
         (1)  IFRS 3 (parandatud 2008) käsitleb varjatud tuletisinstrumentidega lepingute omandamist äriühenduses.